
У П У Т С Т В О
за грађане у случају проналаска несреће са опасном материјом 



ПРИЈЕ НЕСРЕЋЕ  

· Увијек слушајте локалне радио и ТВ станице. 
· Сазнајте које се опасне материје производе, складиште или транспортују у подручју у коме живите.  
· Ако имате вентилациони систем, научите како се он блокира.   
· Одржавајте у исправном стању изолацију око прозора, врата и у подрумима.


У ТОКУ НЕСРЕЋЕ  

· Назовите службе за хитне ситуације. 
· Пратите локални радио и ТВ програм. 
· Слиједите све емитоване инструкције. 
· Чланове домаћинства и кућне љубимце уведите у кућу. 
· По могућности, држите се даље од мјеста несреће. 
· Нека вам је тијело потпуно покривено. 
· Немојте јести, пити било шта што је могло бити загађено. 
· Припремите се за могућу евакуацију. 
· Затворите сва врата и прозоре, вентилацију. 
· Искључите вентилационе системе, сушилице, гријање, климатизацију. 
· Ако можете затворите отвор за димњак.  
· Затворите гриље и спустите ролетне. 
· Идите у просторију која није у приземљу и на којој је најмање прозора и врата. 
· Понесите комплет за хитне ситуације са собом. 
· У пукотине испод врата и прозора утисните мокре пешкире. 
· Ако је могуће, око врата и прозора залијепите траку. 
· Пластичним фолијама и кесама блокирајте све отворе куда би загађење могло ући у просторију.  
· Останите у просторији док не добијете даље инструкције (путем радија или ТВ-а). 



НАКОН НЕСРЕЋЕ  

· Поступајте у складу са инструкцијама надлежних органа и институција.
· У случају потребе, обавите деконтаминацију себе, своје имовине и околине. 
· Ако сумњате да сте били изложени дејству агресивног агенса, потражите љекарску помоћ.  
· Обратите пажњу на здравствено стање својих укућана, комишија и пријатеља али и домаћих животиња и кућних љубимаца.  
· Не конзумирајте храну и пиће за коју од надлежних власти нисте добили потврду да је сигурна.

